**Telki község**

**Polgármester**

**Előterjesztés**

**Helyi Építési Szabályzat módosítása**

**döntés a tárgyalásos eljárás lefolytatásáról**

**Az előterjesztés mellékletei: ---**

**Az előterjesztést tárgyalja**: -----

**Az előterjesztés elfogadása**: egyszerű többségű szavazatot igényel.

Telki község Önkormányzat képviselő-testülete 135/2018.X.05.) Öh. számú határozatával döntött arról, hogy a tervezett sportcsarnok beruházás mielőbbi megvalósítása érdekében egy gyorsabb és egyszerűbb eljárási folyamatban javasolja elkészíteni a Helyi Építési Szabályzat ( továbbiakban: HÉSZ ) módosítást, ezért a képviselő-testület kiemelt fejlesztési területnek nyilvánította a sportcsarnok megvalósítása kiépítése érdekében a Telki 731/22 hrsz-ú területét.

Döntött továbbá a testület arról is, hogy a készülő településrendezési eszközök lakossággal, érdekképviseleti-, civil- és gazdálkodó szervezetekkel történő egyeztetésének szabályait a településfejlesztéssel, településrendezési és településképi feladataival összefüggő partnerségi egyeztetés szabályairól szóló 10/2017. (V.02.) önkormányzati rendelet szerint határozza meg, és felkéri a főépítészt és a Polgármesteri Hivatalt, hogy az egyeztetési folyamat során az abban foglaltak szerint járjon el.

Időközben a Kasib Mérnöki Iroda elkészítette a HÉSZ módosítás tervanyagát, amit partnerségi egyeztetésre bocsát a képviselő-testület.

A HÉSZ módosítás véleményezése és elfogadása a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet (továbbiakban: Korm. r.) 32. § (6) bekezdés c.) pontja alapján tárgyalásos eljárásban történik, amennyiben a településrendezési eszköz készítése vagy módosítása a képviselő-testület döntésével kiemelt fejlesztési területté nyilvánított területen, beruházás megvalósítása miatt indokolt.

Telki, 2018. november 9.

Deltai Károly

polgármester

**Határozati javaslat**

**Telki község**

 **Képviselő-testülete**

**/ 2018. (XI .) Öh. számú**

**határozata**

**Helyi Építési Szabályzat módosítása**

**döntés a tárgyalásos eljárás lefolytatásáról**

Telki Község Önkormányzat Képviselő-testülete megtárgyalta a településrendezési eszközöket érintő, tervezett módosítást, és az alábbi határozatot hozza:

A képviselő-testület 135/2018.(X.05.) Öh. számú határozatával kiemelt fejlesztési területnek nyilvánította a sportcsarnok megvalósítása kiépítése érdekében a Telki 731/22 hrsz-ú területét.

Telki Község Önkormányzat képviselő-testülete a Helyi Építési Szabályzat módosítás véleményezése és elfogadása során a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet 32. § (6) bekezdés c.) pontja alapján tárgyalásos eljárás lefolytatását kezdeményezi.

Határidő: azonnal

Felelős: Polgármester